**Raport de mandat al decanului 2020 – 2024**

**Facultatea de Arhitectură și Urbanism UTCN**

Provocările mandatului

Realizări

Nerealizări

Proiecte în curs

Mulțumiri

Provocările mandatului

* Recupererea gradului de încredere în urma evaluării ARACIS
* Organizarea activităților pe perioada pandemiei Covid-19
* Dezvoltarea FAU
* Un nou mod de Admitere la FAU
* Aniversarea a 50 de ani de învățământ superior de arhitectură la Cluj
* Digitalizarea FAU
* Internaționalizarea FAU
* Resursele umane și activitatea lor

Realizări

* Succesul evaluării ARACIS și redobândirea gradului de încredere
* Nou sistem de admitere + reluarea simulărilor + promovarea FAU
* Digitalizarea FAU, Microsoft 365 Teams, sit internet, assignments, portofolii
* Internaționalizarea FAU – cluster arhitectură EUt+, DHC Ian Ritchie, comisii
* A50 – QUEST10NS
* Spații FAU
* Personal didactic
* Personal didactic auxiliar
* HUB UTCN, ICIA

Nerealizări

* Programe noi dezvoltate de departamente
* Calificare personal auxuliar la departamente
* Activarea integrală a grupurilor de discipline

Proiecte în curs

* Validarea UIA – UNESCO (RIBA)
* FAST 2024
* Laborator de fabricație digitală
* Extindere spații FAU
* Extindere teren FAU

Mulțumiri:

Dana Opincariu, prodecan, Geta Drăgan, Andreea Milea, coordonator dosar ARACIS, Dragoș Dascălu, Radu Hulea și echipa Admitere FAU, Cristina Purcar și Laura Patachi, echipa Erasmus, Mihai Racu, PI, SF, SINU, Silviu Borș, Dana Opincariu, Paul Moldovan, Paul Mutică, Octav Olănescu, Vlad Rusu, decani de an, Alice Oprică, Teodora Stanciu, Flavius Muntean, Alice Oprică, Rareș Drăgan, Alina Voinea, Alexandru Sabău, Florin Dascălu, Cristian Urcan, secretariate examene de finalizare a studiilor, Dana Vais, școala doctorală, Smaranda Todoran și Andreea Pop, calitate, Radu Arieșan, atelier de machete + sit internet, Rodica, spații curate, TOȚI

**Provocările și realizările mandatului**

Perioada 2020-2024 nu a fost lipstită de provocări diverse, atât pentru soluționarea unor situații de criză cât și pentru dezvoltarea necesară a facultății. Mandatul a început cu o perioadă de dublă criză cauzată de dimisia decanului anterior înainte de termen și debutul pandemiei Covid-19, care au impus un decan interimar și o admitere atipică, fără prezența fizică, dar și cu imposibilitatea de a celebra așa cum ne-am propus și am fi dorit, semicentenarul înființării învățământului superior de arhitectură la Cluj-Napoca.

* Recupererea gradului de încredere în urma evaluării ARACIS

A fost declarată prioritatea absolută a debutului mandatului și obiectivul a fost atins cu urmărirea riguroasă a tuturor măsurilor recomandate de raportul ARACIS anterior. Comunitatea didactică s-a mobilizat sub coordonarea Andreei Milea și dosarul a fost alcătuit, depus la termen, iar vizita de evaluare ARACIS a avut succes, reprimind gradul de încredere pentru un termen complet, până la următoarea evaluare.

Am beneficiat și de un audit intern la începutul mandatului, care a inspirat mai multe acțiuni manageriale pentru continuare.

* Organizarea activităților pe perioada pandemiei Covid-19

Această provocare a fost pentru întreaga universitate, atât pentru funcționarea proceselor didactice cât și pentru viața studenților în campus, cazare și masă. Am traversat mai multe perioade, cu desfșurarea activităților cu distanțare, parțial on-line, parțial on-site, hibrid și total on line, pe parcursul anilor 2020 și 2021. Inițial activitățile on-line s-au desfășurat improvizat, ulterior s-au unificat și armonizat prin trecerea întregii universități la platforma MS365 Teams didactică. Acest pas ne-a oferit experiențe valoroase spre o digitalizare a activităților, inclusiv a predării lucrărilor și proiectelor, a renunțării la hârtie atât pentru studenți cît și pentru birocrația funcțională, a arhivării și diseminării de materiale didactice.

* Dezvoltarea FAU

Dezvoltarea a fost o preocupare continuă pe mai multe planuri: dezvoltarea culturii organizaționale, unificarea practicilor birocratice, revizuirea regulamentelor, conducere colegială pe bază de consultare și transparență, continuarea reabilitării spațiilor, incluzând clădirea decanatului și a școlii doctorale, repartizarea birourilor pe activități și nu pe persoane, politica de resurse umane și de promovare a facultății.

Clădirea decanatului a fost renovată, birourile secretariale, pentru proiecte și sala de consiliu remobilate, spațiile exterioare reabilitate cu mobilier urban nou. Cădirea de pe strada Observatorului a beneficiat de continuarea lucrărilor prin dezvoltarea unei noi săli profesorale pentru anul 2 și un nou laborator în zona atelierului anului 1 și amenajarea unui secretariat de departament. Clădirea de pe strada Observatorului a beneficiat de o sală profesorală nouă, realocarea unei săli blocate, ca sala profesorală, organizarea unui secretariat de departament și degajarea terenului fostei sere ruinate pentru un proiect de extindere. Laboratorul de machete, maker space, a fost dotat cu echipamente de printare 3D și aprovizionat cu materiale în fiecare sezon.

Una dintre componentele cele mai vizibile ale dezvoltării ține de activitățile din cadrul consorțiului EUt+, care a adus multe componente de cercetare, schimburi și mobilități și vor fi amintite la capitolul dedicat internaționalizării.

De asemenea, dezvoltarea sub raportul resurselor umane este detaliată la capitolul dedicat, în continuare.

* Un nou mod de Admitere la FAU

După admiterea extraoridinară, pe bază de dosar, impusă de pandemie în 2020, am dezvoltat un nou sistem de admitere cu o echipă dedicată, care a preluat atât problema metodologiei, organizării și derulării procesului de înscriere, concepție subiecte, deriulare și evaluare, cât și problema promovorii facultății și a noului mecanism cu o nouă formă de simulare-test a admiterii în mediu on-line, sesiuni de întrebări și răspunsuri, call-center suport la înscriere și depunerea digitală a portofoliilor, etc.

* Aniversarea a 50 de ani de învățământ superior de arhitectură la Cluj

Am decis să facem această aniversare când vom avea posibilitatea să nu facem compromisuri cauzate de regulile impuse de pandemie. Acest moment favorabil s-a dovedit a fi anul 2022, când am organizat prin eforturile unui număr mare de colegi, conferința QUEST10NS, o manifestare compexă cu vorbitori extraordinari invitați, cu o serie de expoziții, conferința științifică și ea aniversară, la a zecea ediție și petreceri de gală. Totul a fost posibil datorită colegilor și studenților voluntari, care au reînviat o adevărată cultură a contribuțiilor pentru organizarea și derularea de evenimente în facultate și în afara ei. Un moment special a fost decernarea titlului onorific de Doctor Honoris Causa profesorului arhitect de reputație internațională Ian Ritchie.

* Digitalizarea FAU

A fost în primă instanță o acțiune care s-a bazat pe gradul avansat de cunoștințe digitale curente a studenților noștri, a disciplinelor care mizeau încă dinainte de pandemie pe competențe digitale și pe dotarea suplimentară oferită atât studenților cât și cadrelor didactice, constând în hardware, laptopuri și tablete digitale. Odată învățând să lucrăm cu aceste instrumente am trecut la etapa a doua care a presupus sistematizarea și unificarea modului de lucru, a predărilor de proiecte, comunicațiilor, distribuției și utilizării materialelor didactice suport și chiar a evaluărilor pe parcurs sau finale la disciplinele la care s-a impus și a fost permisă o astfel de derulare. Efectele digitalizării sunt vizibil benefice și este necesară continuarea dezvoltării până la optimizări avansate și reducerea substanțială a dublării proceselor digitale de birocrație analogică. Toate procesele didactice și de cercetare au beneficii din noua etapă de digitalizare în care ne situăm. Fiecare student FAU are în prezent un portofoliu digital pe care îl actualizează anual, în perioada de practică, arhivat și accesibil pe platforma Teams.

* Internaționalizarea FAU

Am continuat să fim facultatea din UTCN cu cel mai mare procent de studenți Erasmus outgoing și să multiplicăm numărul parteneriatelor pe care le avem, cu peste 30 de universități europene. Primim constant și studenți Erasmus incoming, dar bineînțeles într-un număr mai mic, din cauza faptului că numărul disciplinelor pe care le putem derula în limba engleză sau pentru care avem suportul de curs/seminar tradus în engleză este încă mic. Procesul de validare UIA-UNESCO / RIBA ne impune realizarea dosarului de aplicație în limba engleză, prilej cu care toate fișele disciplinelor au fost traduse și vor putea beneficia de ele studenții străini în mobilitate. Am realizat un catalog complet al disciplinelor în limba engleză, la dispoziția tuturor în format digital. Procesul cel mai important de internaționalizare a fost cel desfășurat în cadrul EUt+, unde am inițiat clusterul de arhitectură pentru care am putut până acum dezvolta matricea de mobilități studențești, am avut o primă mobilitate didactică și câteva Blended Intensive Programmes la care au participat și studenții noștri însoțiți de cadre didactice de la FAU. Suntem într-o fază avansată de creare a unui Joint Master Degree Programme împreună cu Dublin, Cartagena, Darmstadt și Riga, așteptând verdictul evaluării aplicației de finanțare depuse la CE.

* Resursele umane și activitatea lor

Am inițiat o politică de promovare prin scoaterea la concurs de posturi didactice prin care toți colegii care au stagnat ani în șir pe același grad didactic să poată avansa în carieră. Am introdus competiția pentru posturile didactice și am beneficiat de 4 concursuri cu mai mulți candidați, calificându-se bineînțeles cei care au fost pareciați de comisiile consurs cei mai potriviți pentru ocuparea posturilor vacante configurate. În perioada 2020-2024, inclusiv în perioada interimatului din 2020, am organizat 22 de concursuri pentru diferite posturi didactice, ân urma cărora au fost ocupate 8 posturi de asistenți, dintre care 2 pe durată nedeterminată, 8 posturi de șefi de lucrări și 4 posturi de conferențiari. În aceeași perioadă am beneficiat și de 3 abilitări noi pentru conduceri de doctorate, urmate de arondările la domeniul arhitecturii din IOSUD UTCN. Pentru personalul didactic auxiliar am organizat 4 concursuri și o avansare pe post, realizând un post nou și compensând o demisie și un deces.

**Nerealizări**

* Programe noi dezvoltate de departamente

Deși au fost discutate și aprobate de Consiliul facultății, cele două noi programe care trebuiau dezvoltate au fost abandonate fără o decizie prealabilă de către cei responsabili să conducă dezvoltarea lor. Am pierdut astfel un timp de câțiva ani pentru dezvoltare, mai ales în domeniul internaționalizării prin atragerea de studenți străini în programul de limba engleză.

* Calificare personal departamente

Personalul didactic auxiliar de la departamente a refuzat dezvoltarea competențelor prin cursuri de perfecționare și propunerea de a adopta practici unitare pentru ambele departamente.

* Activarea integrală a grupurilor de discipline

Grupurile de disciplină au funcționat parțial, deși au fost create pentru coordonarea disciplinelor și armonizarea conținuturilor acestora. Nici raportarea anuală a coordonatorilor grupurilor de lucru nu a fost realizată pe toată durata perioadei analizate.

Am convingerea că toate aceste nerealizări sunt abordabile în viitor și se pot transforma în reușite în viitor, cu o altă abordare.

**Proiecte în curs**

Proiectele în curs sunt într-o mare măsură și ele realizări ale mandatului 2020-2024, dar nefiind încă finalizate le consider o ștafetă către mandatul următor.

* Validarea UIA – UNESCO (RIBA)

Acest proces strategic a fost demarat în 2024, parcurgând cu succes faza de acceptare a eligibilității. În prezent finalizăm dosarul pentru convocarea primei vizite de evaluare, pe care o așteptăm la finalul semestrului al doilea.

* FAST 2024

A doua ediție a festivalului școlilor de arhitectură, inițiată de FAU și având premiera în 2023 la Timișoara va fi găzduită în toamna anului 2024 la Cluj-Napoca. Până în prezent am realizat un program și dezvoltăm proiectele care ăl compun, în parteneriat cu OAR.

* Laborator de fabricație digitală

FAU a obținut un contract de finanțare pentru achiziția unui braț robotic pentru fabricație digitală și aplicații multiple. Suntem în procesul de identificare a spațiului în care va fi montat pentru a începe derularea de proiecte de cercetare și aplicații didactice cu acesta, într-un nou laborator pe care dorim să îl dezvoltăm împreună cu colegii de la construcții și ingineria materialelor.

* Extindere spații FAU

Am demarat procesul de proiectare a unei extinderi a clădirii de pe strada Rene Descartes pentru a realiza două ateliere noi și un spațiu multifuncțional de care avem nevoie pentru alocarea de spații distincte fiecărui an de studii și pentru relaxarea orarului care se realizează sub presiunea spațiilor disponibile.

* Extindere teren FAU

Suntum optimiști în privința achiziției de teren pe care am propus-o și ințiat-o pentru imediata vecinătate a clădirii de pe strada Observatorului.

În finalul acestui raport și mandat am lansat un slogan care sintetizează una dintre cele mai mari provocări pentru FAU, implicarea activă și dedicată construcției colective a facultății noastre, dincolo de obiectivele personale:

**de la „hai să terminăm repede că avem treabă altundeva!”  
la „hai să mai stăm, că avem multe de făcut aici!”**

conf.dr.habil.arh.Șerban Țigănaș, decan 2020-2024